**ELŐTERJESZTÉS**

**A Gazdasági és Jogi Bizottság 2024. március 25-i ülésére**

**Javaslat ingatlanokkal kapcsolatos, bizottsági hatáskörbe tartozó döntések meghozatalára**

**I. Javaslat bérleti jogviszony meghosszabbítására**

A **Szombathely, Jászi O. u. 1. fszt. 1.** szám alatti személygépkocsi tárolóra vonatkozó bérleti szerződés 2024. március 31. napjával lejár. A helyiség bérlője – Mecseiné Horváth Ildikó – a bérleti jogviszony meghosszabbítása iránti kérelemmel fordult Önkormányzatunkhoz.

A szakértő a 24 m2 alapterületű helyiség bérleti díjának összegét bruttó 24.000,- Ft/hónapban állapította meg.

A helyiségbérlet szabályairól szóló 17/2006. (V. 25.) önkormányzati rendelet (továbbiakban: helyiségrendelet) 5. § (2) bekezdése alapján a helyiségbérleti jog a bérlő kérelmére meghosszabbítható. A helyiségrendelet 5. § (4) bekezdése alapján a (2) bekezdésben meghatározott esetben a helyiségbérleti jogot a gazdasági feladatkört ellátó bizottság javaslatára a polgármester hosszabbítja meg.

Javaslom, hogy a Tisztelt Bizottság a határozati javaslatban meghatározott feltételekkel értsen egyet a Szombathely, Jászi Oszkár u. 1. fszt. 1. szám alatti helyiségre vonatkozóan fennálló bérleti jogviszony további 3 évvel történő meghosszabbításával.

**II. Javaslat helyiségek bérbeadásával kapcsolatos döntések meghozatalára**

A helyiségrendelet 8. § (1) bekezdése alapján a pályázati feltételeket személygépkocsi-tárolók, életvédelmi célra épített, vagy ilyen célra kijelölt helyiségek, valamint csak tárolás céljára alkalmas pincében vagy alagsorban lévő helyiségek esetében a polgármester, minden más esetben a gazdasági feladatkört ellátó bizottság határozza meg.

Fentiek alapján javaslatot teszek az alábbi helyiségek bérbeadás útján történő hasznosítására.

A Szombathely, **Szent László király u. 29. szám alatti üzlethelyiség** megüresedett.

A 24 m2 alapterületű helyiség az ingatlan utcafronti traktusába helyezkedik el, bejárata közterületről nyílik.

A helyiség bérleti díját az ingatlanforgalmi szakértő 24.000,- Ft + ÁFA/hónap összegben határozta meg.

A Szombathely, **Szűrcsapó u. 24.** szám alatti irodahelyiség 39 m2 alapterületű, az épület földszintjén helyezkedik el. Bérleti díját a szakértő 31.000,- Ft + ÁFA/hónap összegben határozta meg.

A Szombathely, **Kisfaludy S. u. 1. szám** alatti 105. számú helyiség alapterülete 30 m2.

A bérleti díj összegét a szakértő 30.000,-Ft + ÁFA/hónap összegben határozta meg.

A Szombathely, **Kisfaludy S. u. 1. szám** alatti 202. számú helyiség alapterülete 20 m2.

A bérleti díj összegét a szakértő 20.000,-Ft + ÁFA/hónap összegben határozta meg.

Javaslom a Tisztelt Bizottságnak, hogy a fenti helyiségek bérbeadás útján történő hasznosítására vonatkozó pályázati felhívások a határozati javaslatban meghatározott feltételekkel kerüljenek kiírásra.

**III. Javaslat ingyenes használati jogviszony meghosszabbítására**

Szombathely Megyei Jogú Város Önkormányzata a Közgyűlés 339/2013. (VI. 19.) Kgy. számú határozatában foglaltak szerint 2013. szeptember 9. napján használatba-adási megállapodást kötött a Szombathelyi Városi Sportlövő Szövetséggel, mint használóval a 4649/4 hrsz.-ú, Homok u. 9. szám alatti ingatlanra vonatkozóan. A szerződés szerint a használó ingyenes használatba kapta az ingatlant 2013. január 1. napjától 2014. április 30. napjáig sportlőtér működtetése céljából, majd ezt követően a szerződés többször meghosszabbításra került.

A Közgyűlés 208/2016. (VI. 9.) Kgy. sz. határozatában többek között az alábbi feltételek szerint hosszabbította meg a szerződést:

* amennyiben a szerződés lejártát megelőző 60 nappal egyik fél sem kéri a szerződés megszüntetését, úgy az minden évben további egy évvel automatikusan meghosszabbodik;
* a használó ismeri az ingatlan műszaki állapotát, tartózkodik a veszélyes műszaki állapotban lévő légpuska lőtér használatától mindaddig, amíg azt saját költségén biztonságosan használható állapotba nem hozza, valamint megtesz minden olyan óvintézkedést, amely a lőtér biztonságos használatához szükséges;
* használatba adót semmilyen felelősség nem terheli az ingatlan műszaki állapotából adódó, illetőleg az ingatlanon folyó tevékenységből eredő esetleges balesetekért;
* használó köteles az ingatlanon bekövetkező jelentős mértékű állagromlásról a használatba adót haladéktalanul tájékoztatni.

A Közgyűlés felhatalmazta a Gazdasági és Városstratégiai Bizottságot, hogy a szerződés meghosszabbítására vonatkozó tulajdonosi döntést meghozza. 2023. évben a 88/2023. (III.27.) GJB sz. határozat alapján a szerződés 2024. április 30. napjáig meghosszabbításra került.

A használó írásbeli kérelmében kérte a szerződés meghosszabbítását.

A nemzeti vagyonról szóló 2011. évi CXCVI. törvény 11. § (13) bekezdése rögzíti, hogy nemzeti vagyon ingyenesen kizárólag közfeladat ellátása, a lakosság közszolgáltatásokkal ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe.

Szombathely Megyei Jogú Város Önkormányzata egyes társadalmi szervezetek, gazdasági társaságok részére, amelyek a Magyarország helyi önkormányzatairól szóló 2011. évi CLXXXIX. törvény 13. § (1) bekezdése értelmében közfeladatot látnak el, működésük elősegítése érdekében ingyenes használatot biztosított a tulajdonában lévő ingatlanokra. A Szombathelyi Városi Sportlövő Szövetség Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 15. pontja értelmében közfeladatot lát el a sport biztosításával.

Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet (továbbiakban: vagyonrendelet) 11. § b) pontja alapján 3 éves időtartamot meg nem haladó ingyenes használatot engedélyezni a gazdasági ügyeket ellátó bizottság jogosult.

Fentiek alapján javaslom az ingatlan ingyenes használati jogviszonyának meghosszabbítását 2025. április 30. napjáig tartó határozott időtartamra.

**IV. Javaslat ingyenes használati jogviszony engedélyezésére**

Az Ungaresca Táncegyüttes Nonprofit Kft. azzal a kérelemmel fordult Önkormányzatunkhoz, hogy az önkormányzati tulajdonú, Ady tér 40. szám alatti helyiségcsoport ingyenes használatát engedélyezzük számukra.

A helyiségcsoport 240 m2 alapterületű, korábban a Siker Könyvtár használatában állt.

A Táncegyüttes jelenleg az MMIK épületében tartja próbáit, az épületből azonban annak felújítása miatt ideiglenesen el kell költözniük.

Az Ady téri helyiségcsoportot 2024. május 15. napjától szeptember 15. napjáig szeretnék használni.

A nemzeti vagyonról szóló 2011. évi CXCVI. törvény 11. § (13) bekezdése rögzíti, hogy nemzeti vagyon ingyenesen kizárólag közfeladat ellátása, a lakosság közszolgáltatásokkal ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe.

Az Ungaresca Táncegyüttes Nonprofit Kft. Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 7. pontja értelmében közfeladatot lát el a kulturális szolgáltatás biztosításával.

A vagyonrendelet 11. § b) pontja alapján 3 éves időtartamot meg nem haladó tartós ingyenes használatot engedélyezni a gazdasági ügyeket ellátó bizottság jogosult.

Kérem a Tisztelt Bizottságot, hogy a határozati javaslatban foglaltaknak megfelelően engedélyezze a fenti ingatlannak az Ungaresca Táncegyüttes Nonprofit Kft. részére történő ingyenes használatba adását.

**V. Javaslat bérbeszámítás engedélyezésére**

A Dr. Dekor Studió Kft. (9700 Szombathely, Bürü u. 1.) 2023. december 6-án kelt bérbeadói nyilatkozat alapján bérlője a Széll K. u. 21. szám alatti üzlethelyiségnek.

A bérlő és a kezelő a helyszíni bejárás során megállapították, hogy a helyiség használhatóságának javításához értéknövelő beruházások elvégzése szükséges, mely munkálatok elvégzését a bérlő a költségek megelőlegezésével – bérbeszámítással – elvállalná.

A helyiségben jelenleg nincs kialakítva fűtési lehetőség és az árammérő óra is tartós kikapcsolásra került az előző bérlő tartozása miatt.

A bérlő azzal a kéréssel fordult Önkormányzatunkhoz, hogy a határozott idejű – öt évig terjedő – bérleti jogviszony időtartamára megállapított, összesen bruttó 5.334.000,-Ft összegű bérleti díj (70.000,- Ft + ÁFA/hónap) 50%-át – bérbeszámítással – értéknövelő beruházások elvégzésére fordíthassák.

A beruházás során a nyílászárók hőszigeteltté alakítását, a vizesblokk felújítását, vízmelegítő bojler felszerelését, laminált padlóburkolat készítését, hűtő-fűtő klíma felszerelését tervezik. A munkálatok – mellékelt árajánlatok alapján számított – összköltsége bruttó 2.853.139,- Ft.

Ezen felül a bérlő saját költségen tervezi elvégezni a homlokzat fa burkolatának cseréjét, a vizes blokk gipszkarton falának cseréjét, falfelújítási, vakolási-festési munkálatokat, a galéria burkolatának cseréjét, beltéri ajtók beszerelését. Mindezen – bérbeszámításon felüli – költségek összege további 1.933.420,- Ft.

A helyiségrendelet 22. §. (1)-(2) bekezdésében foglaltak szerint:

 „(1) A bérlő és a SZOVA NZRt. megállapodhat a helyiség átalakításában, közművesítésében és a helyiség használhatóságát növelő egyéb építési, szerelési munkák elvégzésében. A SZOVA NZRt. a megállapodás egy eredeti példányának megküldésével az aláírást követő 15 napon belül a polgármestert köteles tájékoztatni.

(2) A bérlő az (1) bekezdés szerinti megállapodás megkötéséig léphet fel az értéknövelő felújítási munkái alapján bérbeszámítási igénnyel. A bérbeszámításról a SZOVA NZRt. javaslata alapján a bizottság jogosult dönteni.”

A kezelő állásfoglalása szerint a bérlő árajánlatokkal alátámasztott beruházásai indokoltak, azok értéknövelőnek tekinthetők, így a munkálatok elvégzését támogatja.

Fentiek alapján javaslom, a Tisztelt Bizottság támogassa, hogy a Dr. Dekor Stúdió Kft. a Széll K. u. 21. szám alatti üzlethelyiségre vonatkozóan fennálló 5 éves bérleti jogviszonya alatt fizetendő – összesen bruttó 5.334.000,-Ft összegű – bérleti díj 50%-a, azaz bruttó 2.667.000,-Ft erejéig bérbeszámítással éljen a bérlemény értéknövelő beruházásai tekintetében.

Kérem a Tisztelt Bizottságot, hogy az előterjesztést megtárgyalni és a határozati javaslatokat elfogadni szíveskedjen!

**Szombathely, 2024. március „ ”**

 **/: Dr. Nemény András :/**

**I.**

**Határozati javaslat**

**………/2024. (III.25.) GJB sz. határozat**

A Gazdasági és Jogi Bizottság javasolja a polgármesternek, hogy a helyiségbérlet szabályairól szóló 17/2006. (V. 25.) önkormányzati rendelet 5. § (4) bekezdése alapján a **Szombathely, Jászi Oszkár u. 1. fszt. 1.** szám alatti helyiségrevonatkozóan fennálló bérleti jogviszony 3 évvel, 2027. március 31. napjáig, az alábbi feltételekkel kerüljön meghosszabbításra:

* a bérleti díj összege bruttó 24.000,- Ft/hónap,
* a bérleti díj késedelmes teljesítése esetén a bérlő a Ptk. rendelkezései szerint megállapított késedelmi kamatot köteles megfizetni,
* a helyiséget a bérlő – az abban folytatni kívánt tevékenység gyakorlásához szükséges módon – a saját költségén kialakíthatja, felszerelheti és berendezheti,
* a bérlő a helyiség használatát másnak nem engedheti át,
* a bérlő a bérlet megszűnésekor a helyiséget köteles tisztán, kiürítve, átadáskori állapotban és felszereltséggel visszaadni, és ráfordításainak, illetve azok időarányos részérnek megtérítésére nem tarthat igényt.

A Bizottság felhatalmazza a kezelő SZOVA Nonprofit Zrt.-t a módosított bérleti szerződés aláírására.

**Felelős:** Dr. Nemény András polgármester

 Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

 (végrehajtásért:

 Nagyné dr. Gats Andrea, a Jogi és Képviselői Osztály vezetője

 Kovács Cecília, a SZOVA Nonprofit Zrt. vezérigazgatója)

**Határidő:** 2024. március 31.

**II.**

**Határozati javaslat**

**………/2024. (III.25.) GJB sz. határozat**

A Gazdasági és Jogi Bizottság a helyiségbérlet szabályairól szóló 17/2006. (V. 25.) önkormányzati rendelet 8. § (1) bekezdésben foglaltak alapján felkéri a polgármestert, hogy a **Szombathely,** **Szent László király u. 29.** **szám alatti üzlethelyiség** bérbeadás útján történő hasznosítására vonatkozóan - az alábbiakban meghatározott feltételekkel - pályázatot írjon ki:

1. A fizetendő bérleti díj alsó határa 24.000,- Ft + ÁFA/hónap, azaz huszonnégyezer forint + ÁFA/hónap.
2. Vendéglátó ipari egység működtetése esetén a leendő bérlő – a lakók és a helyiség környezetében élők nyugalma megóvása érdekében – a társasházakról szóló 2003. évi CXXXII. törvény alapján, a liciteljárást követő 45 napon belül, a bérleti szerződés megkötése előtt köteles beszerezni a társasház lakóinak belegyező nyilatkozatát.
3. A bérbeadás időtartama határozott, 5 évig terjedő időtartamra szól.
4. A helyiséget az abban folytatni kívánt tevékenység gyakorlásához szükséges módon az új bérlő a saját költségén, bérbeszámítási igény nélkül kialakíthatja, berendezheti és felszerelheti, az ehhez és a tevékenysége gyakorlásához szükséges hatósági engedélyeket köteles beszerezni. A bérlő a bérleti jogviszony megszűnésekor ráfordításainak, illetve azok időarányos részének megtérítésére nem tarthat igényt, a helyiséget rendeltetésszerű használatra alkalmas állapotban és tisztán köteles visszaadni.
5. A helyiség használati jogát a pályázati tárgyaláson résztvevők közül az szerzi meg, aki a pályázati feltételeknek megfelel és a legmagasabb összegű bérleti díj megfizetésére tesz ajánlatot.
6. Az önkormányzat a helyiség bérleti díját minden évben megváltoztathatja. A pályázaton elnyert helyiség bére a bérleti szerződés megkötését követő egy éven belül nem változtatható meg. A változtatás mértékét évente az önkormányzat költségvetési rendeletének elfogadásával egy időben kell megállapítani.
7. A helyiség használatáért fizetendő bérleti díj, valamint a helyiség karbantartásával, helyreállításával kapcsolatos vagy a szerződésben vállalt bérlői kötelezettségek teljesítésének költségeihez szükséges fedezet biztosítására a bérlő a bérleti szerződés megkötésekor köteles 3 (három) havi bérleti díjnak megfelelő összegű óvadékot a SZOVA Nonprofit Zrt., mint az ingatlan kezelője részére megfizetni.
8. A felhívásban nem szabályozott kérdésekben a helyiségbérlet szabályairól szóló 17/2006. (V. 25.) önkormányzati rendelet rendelkezései az irányadók.

A Bizottság felkéri a polgármestert, amennyiben a pályázati eljárás eredménytelen marad – nem érkezik be érvényes pályázat –, gondoskodjon a pályázati felhívás ismételt kiírásáról.

**Felelős:** Dr. Nemény András polgármester

 Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

 (végrehajtásért:

 Nagyné dr. Gats Andrea, a Jogi és Képviselői Osztály vezetője

 Kovács Cecília, a SZOVA Nonprofit Zrt. vezérigazgatója)

**Határidő:** azonnal

**III.**

**Határozati javaslat**

**………/2024. (III.25.) GJB sz. határozat**

A Gazdasági és Jogi Bizottság a helyiségbérlet szabályairól szóló 17/2006. (V. 25.) önkormányzati rendelet 8. § (1) bekezdésben foglaltak alapján felkéri a polgármestert, hogy a **Szombathely, Szűrcsapó u. 24. szám alatti irodahelyiség** bérbeadás útján történő hasznosítására vonatkozóan – az alábbiakban meghatározott feltételekkel – pályázatot írjon ki:

1. A fizetendő bérleti díj alsó határa 31.000,- Ft + ÁFA/hónap, azaz harmincegyezer forint + ÁFA/hónap.
2. A bérbeadás időtartama határozott, 5 évig terjedő időtartamra szól.
3. A helyiséget az abban folytatni kívánt tevékenység gyakorlásához szükséges módon az új bérlő a saját költségén, bérbeszámítási igény nélkül kialakíthatja, berendezheti és felszerelheti, az ehhez és a tevékenysége gyakorlásához szükséges hatósági engedélyeket köteles beszerezni. A bérlő a bérleti jogviszony megszűnésekor ráfordításainak, illetve azok időarányos részének megtérítésére nem tarthat igényt, a helyiséget rendeltetésszerű használatra alkalmas állapotban és tisztán köteles visszaadni.
4. A helyiség használati jogát a pályázati tárgyaláson résztvevők közül az szerzi meg, aki a pályázati feltételeknek megfelel és a legmagasabb összegű bérleti díj megfizetésére tesz ajánlatot.
5. Az önkormányzat a helyiség bérleti díját minden évben megváltoztathatja. A pályázaton elnyert helyiség bére a bérleti szerződés megkötését követő egy éven belül nem változtatható meg. A változtatás mértékét évente az önkormányzat költségvetési rendeletének elfogadásával egy időben kell megállapítani.
6. A helyiség használatáért fizetendő bérleti díj, valamint a helyiség karbantartásával, helyreállításával kapcsolatos vagy a szerződésben vállalt bérlői kötelezettségek teljesítésének költségeihez szükséges fedezet biztosítására a bérlő a bérleti szerződés megkötésekor köteles 3 (három) havi bérleti díjnak megfelelő összegű óvadékot a SZOVA Nonprofit Zrt., mint az ingatlan kezelője részére megfizetni.
7. A felhívásban nem szabályozott kérdésekben a helyiségbérlet szabályairól szóló 17/2006. (V. 25.) önkormányzati rendelet rendelkezései az irányadók.

A Bizottság felkéri a polgármestert, amennyiben a pályázati eljárás eredménytelen marad – nem érkezik be érvényes pályázat –, gondoskodjon a pályázati felhívás ismételt kiírásáról.

**Felelős:** Dr. Nemény András polgármester

 Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

 (végrehajtásért:

 Nagyné dr. Gats Andrea, a Jogi és Képviselői Osztály vezetője

 Kovács Cecília, a SZOVA Nonprofit Zrt. vezérigazgatója)

**Határidő:** azonnal

**IV.**

**Határozati javaslat**

**………/2024. (III.25.) GJB sz. határozat**

A Gazdasági és Jogi Bizottság a helyiségbérlet szabályairól szóló 17/2006. (V. 25.) önkormányzati rendelet 8. § (1) bekezdésben foglaltak alapján felkéri a polgármestert, hogy a **Szombathely, Kisfaludy S. u. 1. szám alatti 105. számú, 30 m2 alapterületű irodahelyiség** bérbeadás útján történő hasznosítására vonatkozóan – az alábbiakban meghatározott feltételekkel – pályázatot írjon ki:

 - A fizetendő bérleti díj alsó határa 30.000,- Ft + ÁFA/hónap, azaz harmincezer forint + ÁFA/hónap.

1. A bérbeadás időtartama határozott, 5 évig terjedő időtartamra szól.
2. A helyiséget az abban folytatni kívánt tevékenység gyakorlásához szükséges módon az új bérlő a saját költségén, bérbeszámítási igény nélkül kialakíthatja, berendezheti és felszerelheti, az ehhez és a tevékenysége gyakorlásához szükséges hatósági engedélyeket köteles beszerezni. A bérlő a bérleti jogviszony megszűnésekor ráfordításainak, illetve azok időarányos részének megtérítésére nem tarthat igényt, a helyiséget rendeltetésszerű használatra alkalmas állapotban és tisztán köteles visszaadni.
3. A helyiség használati jogát a pályázati tárgyaláson résztvevők közül az szerzi meg, aki a pályázati feltételeknek megfelel és a legmagasabb összegű bérleti díj megfizetésére tesz ajánlatot.
4. Az önkormányzat a helyiség bérleti díját minden évben megváltoztathatja. A pályázaton elnyert helyiség bére a bérleti szerződés megkötését követő egy éven belül nem változtatható meg. A változtatás mértékét évente az önkormányzat költségvetési rendeletének elfogadásával egy időben kell megállapítani.
5. A helyiség használatáért fizetendő bérleti díj, valamint a helyiség karbantartásával, helyreállításával kapcsolatos vagy a szerződésben vállalt bérlői kötelezettségek teljesítésének költségeihez szükséges fedezet biztosítására a bérlő a bérleti szerződés megkötésekor köteles 3 (három) havi bérleti díjnak megfelelő összegű óvadékot a SZOVA Nonprofit Zrt., mint az ingatlan kezelője részére megfizetni.
6. A felhívásban nem szabályozott kérdésekben a helyiségbérlet szabályairól szóló 17/2006. (V. 25.) önkormányzati rendelet rendelkezései az irányadók.

A Bizottság felkéri a polgármestert, amennyiben a pályázati eljárás eredménytelen marad – nem érkezik be érvényes pályázat -, gondoskodjon a pályázati felhívás ismételt kiírásáról.

**Felelős:** Dr. Nemény András polgármester

 Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

 (végrehajtásért:

 Nagyné dr. Gats Andrea, a Jogi és Képviselői Osztály vezetője

 Kovács Cecília, a SZOVA Nonprofit Zrt. vezérigazgatója)

**Határidő:** azonnal

**V.**

**Határozati javaslat**

**………/2024. (III.25.) GJB sz. határozat**

A Gazdasági és Jogi Bizottság a helyiségbérlet szabályairól szóló 17/2006. (V. 25.) önkormányzati rendelet 8. § (1) bekezdésben foglaltak alapján felkéri a polgármestert, hogy a **Szombathely, Kisfaludy S. u. 1. szám alatti 202. számú, 20 m2 alapterületű irodahelyiség** bérbeadás útján történő hasznosítására vonatkozóan – az alábbiakban meghatározott feltételekkel – pályázatot írjon ki:

 - A fizetendő bérleti díj alsó határa 20.000,- Ft + ÁFA/hónap, azaz húszezer forint + ÁFA/hónap.

 - A bérbeadás időtartama határozott, 5 évig terjedő időtartamra szól.

1. A helyiséget az abban folytatni kívánt tevékenység gyakorlásához szükséges módon az új bérlő a saját költségén, bérbeszámítási igény nélkül kialakíthatja, berendezheti és felszerelheti, az ehhez és a tevékenysége gyakorlásához szükséges hatósági engedélyeket köteles beszerezni. A bérlő a bérleti jogviszony megszűnésekor ráfordításainak, illetve azok időarányos részének megtérítésére nem tarthat igényt, a helyiséget rendeltetésszerű használatra alkalmas állapotban és tisztán köteles visszaadni.
2. A helyiség használati jogát a pályázati tárgyaláson résztvevők közül az szerzi meg, aki a pályázati feltételeknek megfelel és a legmagasabb összegű bérleti díj megfizetésére tesz ajánlatot.
3. Az önkormányzat a helyiség bérleti díját minden évben megváltoztathatja. A pályázaton elnyert helyiség bére a bérleti szerződés megkötését követő egy éven belül nem változtatható meg. A változtatás mértékét évente az önkormányzat költségvetési rendeletének elfogadásával egy időben kell megállapítani.
4. A helyiség használatáért fizetendő bérleti díj, valamint a helyiség karbantartásával, helyreállításával kapcsolatos vagy a szerződésben vállalt bérlői kötelezettségek teljesítésének költségeihez szükséges fedezet biztosítására a bérlő a bérleti szerződés megkötésekor köteles 3 (három) havi bérleti díjnak megfelelő összegű óvadékot a SZOVA Nonprofit Zrt., mint az ingatlan kezelője részére megfizetni.
5. A felhívásban nem szabályozott kérdésekben a helyiségbérlet szabályairól szóló 17/2006. (V. 25.) önkormányzati rendelet rendelkezései az irányadók.

A Bizottság felkéri a polgármestert, amennyiben a pályázati eljárás eredménytelen marad – nem érkezik be érvényes pályázat -, gondoskodjon a pályázati felhívás ismételt kiírásáról.

**Felelős:** Dr. Nemény András polgármester

 Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

 (végrehajtásért:

 Nagyné dr. Gats Andrea, a Jogi és Képviselői Osztály vezetője

 Kovács Cecília, a SZOVA Nonprofit Zrt. vezérigazgatója)

**Határidő:** azonnal

**VI.**

**Határozati javaslat**

**………/2024. (III.25.) GJB sz. határozat**

1. A Gazdasági és Jogi Bizottság Szombathely Megyei Jogú Város Közgyűlésének 208/2016. (VI.9.) Kgy. számú határozatában kapott felhatalmazása alapján a Szombathelyi Városi Sportlövő Szövetségnek a szombathelyi **4649/4 hrsz.-ú ingatlanra** fennálló ingyenes használati jogviszonyát – sportcélú hasznosítási kötelezettséggel – 2024. május 1. napjától 2025. április 30. napjáig változatlan feltételekkel meghosszabbítja.
2. A Bizottság felhatalmazza a polgármestert, hogy az ingyenes használatra vonatkozó megállapodás módosítását aláírja.

**Felelős:** Dr. Nemény András polgármester

 Dr. László Győző alpolgármester

 Bokányi Adrienn, a Gazdasági és Jogi Bizottság elnöke

 (végrehajtásért:

 Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**VII.**

**Határozati javaslat**

**………/2024. (III.25.) GJB sz. határozat**

A Gazdasági és Jogi Bizottság – Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 11. § b) pontja alapján – engedélyezi, hogy az **Ady tér 40.** szám alatti, 240 m2 alapterületű helyiségcsoportot 2024. május 15. napjától 2024. szeptember 15. napjáig az Ungaresca Táncegyüttes Nonprofit Kft. ingyenesen használja azzal, hogy az ingyenes használat időtartama alatt felmerülő közüzemi költségek megfizetése a használót terheli.

A Bizottság felhatalmazza a polgármestert az ingyenes használatba-adási megállapodás aláírására.

**Felelős:** Dr. Nemény András polgármester

 Horváth Soma alpolgármester

 Bokányi Adrienn, a Gazdasági és Jogi Bizottság elnöke

 (végrehajtásért:

 Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**VIII.**

**Határozati javaslat**

**………/2024. (III.25.) GJB sz. határozat**

A Gazdasági és Jogi Bizottság a helyiségbérlet szabályairól szóló 17/2006. (V.25.) önkormányzati rendelet 22. §. (1)-(2) bekezdésében foglaltak alapján úgy dönt, hogy a Dr. Dekor Stúdió Kft. a **Széll K. u. 21.** szám alatti üzlethelyiségre vonatkozóan fennálló 5 éves bérleti jogviszonya alatt fizetendő – összesen bruttó 5.334.000,-Ft összegű – bérleti díj 50%-a, azaz bruttó 2.667.000,-Ft erejéig bérbeszámítással éljen a bérlemény értéknövelő beruházásai tekintetében.

Amennyiben a bérleti jogviszony – bármely okból – a beruházási költségek teljes összegének elszámolása előtt szűnik meg, a bérlő költségei fennmaradó összegének megtérítésére nem tarthat igényt.

A Bizottság felhatalmazza a kezelő SZOVA NZRt. vezérigazgatóját a bérbeszámítási megállapodás megkötésére.

**Felelős:** Dr. Nemény András polgármester

 Horváth Soma alpolgármester

 Bokányi Adrienn, a Gazdasági és Jogi Bizottság elnöke

 (végrehajtásért:

 Nagyné dr. Gats Andrea, a Jogi és Képviselői Osztály vezetője

 Kovács Cecília, a SZOVA Nonprofit Zrt. vezérigazgatója)

**Határidő:** azonnal